Punktviftefly

Punktviftefly (Macrochilo cribrumalis) er en sommerfugl som tilhører vifteflyene.. Den finnes i Norge på Sørlandet og det sørlige Østlandet.

 Utseende 
Et lite til middelsstort (vingespenn 23 – 26 mm), spinkelt nattfly. Labialpalpene er noe lenger enn resten av hodet og stikker fram som et nebb. Hanne har dobbelt kamtannede antenner. Kroppen og forvingene er brunhvite til lysbrune med gråbrun bestøvning. Forvingen har to, ofte delvis utydelige, tverr-rader av små, brune flekker, dessuten en liten,brun flekk midt i vingen. Bakvingen er skinnende hvit.

 Levevis 
Denne arten er knyttet til våte steder, der larvene utvikler seg på gras (blant andre takrør) og starr. De kan kanskje også leve på viere. De voksne sommerfuglene flyr fra skumringen og utover natten i juni – august.

 Utbredelse 
Punktvifteflyet er utbredt i Europa, unntatt lengst i sør og nord, østover til Kaukasus. I Norge er den lokal og sjelden langs kysten av Østlandet og Sørlandet, nordligst i Rygge i Østfold og Tønsberg i Vestfold, vestligst ved Kristiansand. De norske bestandene kan være truet av drenering og gjenfylling av myrer.

 Referanser 

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Norges sommerfugler – Punktviftefly 
 Nettsiden Svenska Fjärilar, med bildegalleri: 
 Macrochilo cribrumalis på UK moths: 
 Eksterne lenker 


Kategori:Nattfly
Kategori:Sommerfugler formelt beskrevet i 1793
Kategori:Dyr formelt beskrevet av Jacob Hübner